CELEX: 31978D1028
Language: sl
Date: 1978-12-18 00:00:00
Title: Sklep Sveta z dne 18. decembra 1978 o ustanovitvi Svetovalnega odbora za usposabljanje veterinarjev

Pomembno pravno obvestilo

|

31978D1028

Uradni list L 362 , 23/12/1978 str. 0010 - 0011 finska posebna izdaja: poglavje 16 zvezek 1 str. 0043  grška posebna izdaja: poglavje 05 zvezek 3 str. 0157  švedska posebna izdaja: poglavje 16 zvezek 1 str. 0043  španska posebna izdaja: poglavje 06 zvezek 2 str. 0059  portugalska posebna izdaja poglavje 06 zvezek 2 str. 0059 

		Sklep Svetaz dne 18. decembra 1978o ustanovitvi Svetovalnega odbora za usposabljanje veterinarjev(78/1028/EGS)SVET EVROPSKE SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju osnutka Sklepa, ki ga je predložila Komisija,ker se je Svet v resoluciji z dne 6. junija 1974 o vzajemnem priznavanju diplom, spričeval in drugih dokazil o formalni usposobljenosti izrekel za ustanovitev svetovalnih odborov;ker je v smislu vzajemnega priznavanja diplom, spričeval in drugih dokazil o formalni usposobljenosti ter usklajevanja pogojev za začetek in nadaljnje izvajanje dela kot veterinar pomembno zagotoviti primerljivo visoke standarde usposabljanja;ker je, da bi pomagali doseči ta cilj, zaželeno ustanoviti Svetovalni odbor za svetovanje Komisiji,SKLENIL:Člen 1V okviru Komisije se ustanovi Svetovalni odbor za usposabljanje veterinarjev, v nadaljevanju "Odbor".Člen 21. Naloga Odbora je pomoč pri zagotavljanju primerljivo visokih standardov usposabljanja veterinarjev v Skupnosti.2. To nalogo izvaja zlasti na podlagi:- izmenjave izčrpnih informacij o metodah in vsebini usposabljanja, ravni in strukturi teoretičnih in praktičnih programov usposabljanja v državah članicah,- razprav in posvetovanj za pripravo enotnega pristopa k standardom, ki jih je treba dosegati na področju usposabljanja veterinarjev in, če je primerno, za strukturo in vsebino navedenega usposabljanja,- rednih pregledov za zagotavljanje, da se v usposabljanju veterinarjev upoštevajo najnovejša spoznanja na področju veterinarstva ter metod poučevanja.3. Odbor sporoča Komisiji in državam članicam svoja mnenja in priporočila in, če to šteje za primerno, predlaga spremembe členov o usposabljanju veterinarjev v direktivah 78/1026/EGS [1] in 78/1027/EGS [2].4. Odbor svetuje Komisiji o vseh zadevah, ki mu jih predloži Komisija v zvezi z usposabljanjem veterinarjev.Člen 31. V Odboru so trije strokovnjaki iz vsake države članice:- en strokovnjak iz prakse,- en strokovnjak iz veterinarskih izobraževalnih ustanov,- en strokovnjak iz vrst pristojnih organov držav članic.2. Vsak član ima namestnika. Namestniki smejo biti navzoči na sestankih Odbora.3. Člane in namestnike iz odstavkov 1 in 2 predlagajo države članice. Člani iz prve in druge alinee odstavka 1 ter njihovi namestniki se izberejo na predlog strokovnjakov iz prakse ter veterinarskih izobraževalnih ustanov. Tako izbrane člane in namestnike imenuje Svet.Člen 41. Mandat člana Odbora je tri leta. Po izteku tega obdobja ostanejo člani Odbora v službi, dokler jih ne zamenja druga oseba ali se jim ne obnovi čas službovanja.2. Mandat člana Odbora se lahko zaključi pred iztekom treh let, zaradi odpovedi ali smrti člana, ali če ga zamenja druga oseba, v skladu s postopkom, opisanim v členu 3. Tako imenovanje traja od konca mandata.Člen 5Odbor izvoli predsednika ter dva namestnika predsednika izmed svojih članov. Odbor sprejme svoj poslovnik. Dnevni red sestankov pripravi predsednik Odbora, v posvetovanju s Komisijo.Člen 6Odbor lahko ustanovi delovna telesa ter prosi za in dovoli pomoč opazovalcev ali strokovnjakov v zvezi z vsemi posebnimi vidiki svojega dela.Člen 7Za tajništvo Odbora poskrbi Komisija.V Bruslju, dne 18. decembra 1978Za SvetPredsednikH.-D. Genscher[1] UL L 362, 23.12.1978, str. 1.[2] UL L 362, 23.12.1978, str. 7.--------------------------------------------------